Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Sudan saattaa olla seuraava valtio, joka tunnustaa -
ja solmii diplomaattiset suhteet Israelin kanssa.
Asia on ollut vireillä jo pari vuotta mutta nyt, -
kun Yhdistyneet Arabiemiirikunnat ja Bahrain ovat ottaneet ensiaskeleet, -
Sudan saattaa liittyä mukaan.
Asiasta neuvotellaan Yhdysvaltojen johdolla Abu Dhabissa, -
jossa Sudania edustaa maan itsenäisyysneuvoston puheenjohtaja -
ja armeijan korkea edustaja kenraali Abdel Fattah al-Burhan.
Hänen mukaansa Sudan tarvitsee välitöntä ruoka- ja taloudellista apua -
noin 1,2 miljardin dollarin edestä, -
sekä Yhdysvalloilta ja Arabiemiraateilta -
noin kahden miljardin dollarin lainatakuut 25:n vuoden ajaksi.
Taloudellisten kysymysten lisäksi, Sudan edellyttää, että Yhdysvallat -
poistaa maan terrorismia sponsoroivien valtioiden listalta.
Mikäli nämä edellytykset täyttyvät, -
Sudan ilmoittaa suhteiden normalisoimisesta välittömästi, -
mainitsi Abdel Fattah al-Burhanin tiedottaja.
Vuosikymmeniä jatkuneet rajakiistat Israelin ja Libanonin kanssa -
ovat liikahtamassa eteenpäin positiiviseen suuntaan.
Yhdysvaltojen johtamat neuvottelut antavat toiveita, että Israel ja Libanon
voisivat sopia kahdesta kumpaakin maata hiertävästä kiistasta.
Kysymyksessä ovat merialueella, mannerjalustalla sijaitseva -
energiakenttä, jota Libanonissa valtaa pitävä Hizbollah havittelee itselleen, -
mutta jonka Israel katsoo ainakin osittain kuuluvan itselleen.
Toinen jo pitkään kiistanalaisena oleva alue on pohjoisessa -
aivan maiden raja-alueilla oleva Shebaan Farmit, -
joka määriteltiin vuonna 1949 päättyneen itsenäisyyssodan jälkeen -
silloisten mandaattialueiden väliseksi rajavyöhykkeeksi.
Libanonille mahdollinen kaasun- ja öljynporausten aloittaminen -
olisi elintärkeää, sillä maan taloudellinen ja -
sisäpoliittinen tilanne on tällä hetkellä kaaoksessa.
Israel katsoo kuitenkin voivansa, jos kaikesta muustakin sovitaan, -
luopua enimmillään noin 50 prosentista alueesta, -
jolla on tutkimusten mukaan erittäin merkittäviä energiavarantoja.
Palaamme vielä Israelin, Arabi- emiraattien ja Bahrainin välillä -
solmittuihin rauhan- ja diplomaattisen tunnustamisen sopimuksiin.
Vaikka kahden valtion malli ja Israelin ja palestiinalaisten välinen rauha -
ovatkin olleet näyttävästi esillä neuvotteluissa, -
ei niillä ole sellaista painoarvoa, joka voisi mitätöidä jo tehdyt sopimukset.
Sopimusten allekirjoitustilaisuudessa Washingtonissa -
presidentti Trump esitteli jälleen oman rauhaehdotuksensa -
todeten kahden valtion mallin olevan edelleen Yhdysvaltojen tavoitteena.
Se ei kuitenkaan tarkoita, että palestiinalaiset voisivat sen varjolla -
esittää omia vaatimuksiaan aivan mielin määrin -
ja jarruttaa siten mahdollisen sopimuksen syntymistä.
Heidän on tultava ensin neuvottelu- pöytään ja tunnustettava realiteetit, -
sen jälkeen on helpompi saavuttaa osapuolia tyydyttävä lopputulos, -
mainitsi presidentti Trump.
Eivät Bahrainin tai Arabiemiraattien edustajatkaan edellyttäneet -
kahden valtion mallin toteutumista, -
vaan viittasivat Egypti-Israel rauhansopimukseen vuodelta 1979 -
ja Oslo II sopimukseen vuodelta 1995, -
joissa kummassakaan ei edellytetty Palestiinan valtion muodostamista -
rauhansopimusten ehtoina.
Merkillepantavaa oli myös se, että Persianlahden yhteistyöneuvoston -
jäsenvaltio Oman, oli lähettänyt edustajansa -
rauhansopimuksen allekirjoitustilaisuuteen.
Oman ja Qatar ovat kumpikin seuraavia mahdollisia valtiota -
liittymään Israelin tunnustavien valtioiden joukkoon.
Presidentti Trumpin mukaan myös Kuwait, Tsad, Marokko ja Irak ovat -
Sudanin lisäksi, harkitsemassa liittyä samaan joukkoon.
Historiallisten allekirjoitustilaisuuksien yhteydessä -
nähtiin hyvin harvinainen tapahtuma.
Yhdysvaltojen presidentti antoi Israelin pääministerille erikoisen lahjan.
Kyse oli presidentillisestä oikeudesta antaa kultainen avain -
Valkoiseen Taloon. Sen merkitys on tietenkin vain symbolinen, -
mutta kuvastaa USA:n voimakasta sitoutumista Israelin puolustamiseen.
Presidentti Trumpin mukaan pääministeri Netanjahu -
on toiminut erittäin päättäväisesti diplomaattisten suhteiden luomiseksi -
arabivaltioiden suuntaan. Netanjahu on myös joidenkin lähteiden mukaan -
ehdolla presidentti Trumpin kanssa Nobelin rauhanpalkinnon saajaksi.
Pieni kaakkoisen Afrikan valtio Malawi, -
ilmoitti avaavansa suurlähetystön Jerusalemissa.
Näin Malawista tulee ensimmäinen Afrikan valtio, joka tekee sen.
Malawi on etniseltä ja uskonnolliselta taustaltaan demokraattinen valtio, -
jossa noin 78 prosenttia väestöstä on kristittyjä.
Muslimeja on noin 14 prosenttia ja muita uskontoja loput.
Maan kristitty presidentti Lazarus Chakwera ilmoitti tästä -
suurlähetystöön liittyvästä asiasta syyskuun alussa -
ja kertoi sen tulevan voimaan heti, kun maan parlamentti on sen hyväksynyt.
Presidentti Chakwera on koulutukseltaan filosofian tohtori.
Israelissa vieraillessaan hän keskusteli tästä Netanjahun kanssa.
Euroopan unioni on neuvotellut jo pitkään Serbian ja Kosovon -
mahdollisuuksista liittyä unionin täysvaltaisiksi jäsenvaltioiksi, -
mutta kummankaan valtion ulko- ja sisäpolitiikka -
eivät ole vastanneet unionin vaatimuksia.
Emiraattien ja Bahrainin tunnustettua Israelin, myös Serbia ja Kosovo -
kiirehtivät ilmoittamaan, että siirtävät lähetystönsä Jerusalemiin.
Se oli kuitenkin unionille liikaa, sillä onnittelujen sijasta -
unionin ulkoasioista vastaava taho ilmoittikin, että mikäli se toteutuu, -
mahdollisuudet saavuttaa unionin jäsenyys heikentyvät oleellisesti.
Unionin asenne rauhaan ja diplomaattiseen tunnustamiseen -
ovat sidoksissa ja yhteneväiset palestiinalaisten vaatimuksista -
Jerusalemista heidän mahdollisen valtionsa pääkaupunkina.
Tässäkään unioni ei näytä omaavan yhtenäistä linjaa, -
sillä useat unionin itäisen Euroopan valtioista tunnustelevat -
mahdollisuuksia muodostaa erityissuhteet Israelin kanssa.
Israel ja Arabiemiraatit ovat sopineet rakentavansa yhteisen tiedustelu- ja -
vakoilukeskuksen Emiraattien haltuun ottamalla Socotran saarella.
Saari sijaitsee Adenin lahden Intian valtameren puoleisella merialueella, -
vain muutaman sadan kilometrin etäisyydellä Iranin tukemien -
Jemenin houthi-kapinallisten tukikohdista.
Se antaa Israelille, Arabiemiraateille, ja välillisesti myös Saudi-Arabialle -
hyvät mahdollisuudet seurata tapahtumia Jemenissä -
ja tarkkailla ja estää Iranin mahdollisia asetoimituksia alueelle.
Adenin lahti ja sen Punaisen Meren suulla oleva Bab el-Mandebin salmi -
ovat eräät maailman vilkkaimmin liikennöidyistä laivaväylistä ja -
etenkin Saudi-Arabian öljykuljetusten tärkein väylä Kauko-Itään.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään jälleen viikon kuluttua.
Hyvä katsoja. Jos tämä ohjelmasarja on puhutellut sinua -
ja haluat sen jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää pankkisiirtoa ruudussa näkyvään numeroon.
Muista mainita maksunsaaja sekä viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola